Zápis z online zasadnutia výboru Slovenskej spoločnosti pre poľnohospodárske, lesnícke, potravinárske a veterinárske vedy pri SAV           zo dňa 4. 9. 2023
Prítomní: podľa prezenčnej listiny
P r o g r a m:   
1. Otvorenie
2. Kontrola uznesení
3. Stav financovania aktivít spoločnosti v roku 2023 
4. Vyhodnotenie súťaže mladých vedeckých pracovníkov za rok 2023 
5. Návrhy na udelenie Fándlyho medaily
6. Rôzne
  
 K bodu 1

Zasadnutie otvoril a viedol predseda prof. Ing. Jozef Golian, Dr. Online rokovania sa zúčastnilo 8 členov výboru spoločnosti z 15.
Ospravedlnení: prof. Gálik,  Mgr. Adamčíková, doc. Cejpek, doc. Kožárová, MVDr. Semjon, Ing. Váľka, prof. Capcarová

K bodu 2:
Uznesenie 3 z 2.5. 2023 ohľadne výberu a zaslania členského príspevku do 2.5. 2023 nesplnili prof. Gálik a Ing. Staruch.
Uznesenie 4 z 2.5. 2023 k vyhodnoteniu súťaže Mladých vedeckých pracovníkov za rok 2023 nesplnili prof. Gálik a prof. Marcinčák.
 
K bodu 3:
Predseda prof. Golian informoval členov výboru o čerpaní finančných prostriedkov na doteraz uskutočnené akcie, ktoré boli naplánované na rok 2023. Doteraz boli čerpané finančné prostriedky  na 8 akcií, pričom v dvoch prípadoch došlo k zlúčeniu finančných prostriedkov  z iných akcií v rámci sekcií. Za organizovanie 43. vedeckej konferencie „Hygiena alimentorum“ bolo vyúčtovaných 350 €. Finančné prostriedky pridelené na 65. ročník študentskej vedeckej konferencie – ŠVOČ (90 €) boli vyfakturované samostatne.  Akcie mala naplánované Univerzita veterinárskeho lekárstva a farmácie v Košiciach. Taktiež bolo čerpaných 70 € potravinárskou sekciou za akciu „Mlieko vo výžive ľudí“, 70 € za akciu Úloha národných referenčných laboratórií v úradnej  kontrole potravín a 90 € za akciu Dekarbonizácia životného prostredia a dopad na agropotravinársky sektor. Akcie realizovala FCHPT STU v Bratislave. Bola tiež vyúčtovaná konferencia „Bezpečnosť a kontrola potravín“, kde bolo k pridelenej sume 230 € pridružených aj 90 € z akcie „Týždeň bezpečnosti potravín“. Akcie realizovala FBP SPU v Nitre. V nasledovnom období by mali byť čerpané finančné prostriedky na ostatné akcie, ktoré proklamovali predsedovia sekcií. Konferencia „Cudzorodé látky v požívatinách“ sa neuskutoční a finančné prostriedky budú prerozdelené na iné akcie.
Finančné prostriedky je možné presunúť na inú akciu v rámci danej sekcie, resp. pobočky. V rámci sekcie alebo pobočky môžu predsedovia urobiť tiež zmeny v prerozdelení finančných prostriedkov. Ak finančné prostriedky nebudú vyčerpané, budú sa musieť vrátiť do rozpočtu SAV. Nie je možné financovať akcie, ktoré neboli naplánované, resp., na ktoré neboli pridelené žiadne finančné prostriedky. 

K bodu 4   
Predseda potravinárskej sekcie predložil vyhodnotenie súťaže Mladých vedeckých pracovníkov za rok 2022, pričom informoval  o celkovom počte prihlášok.  Predseda veterinárskej sekcie z dôvodu pracovnej zaneprázdnenosti vyhodnotenie nepredložil. Predseda poľnohospodárskej sekcie a predsedníčka lesníckej sekcie neboli na rokovaní prítomní, pričom lesnícka sekcia následne zaslala hodnotenie avšak prihlásil sa len 1 záujemca. Vzhľadom k neúplným informáciám sa konečné vyhodnotenie súťaže Mladých vedeckých pracovníkov za rok 2022 vrátane uvedenia v zápise presúva na rokovanie výboru v novembri.

K bodu 5

Na rokovaní neboli predložené žiadne návrhy na udelenie Fándlyho medaily  aj vzhľadom k tomu, že nebola účasť min. 10 členov výboru potrebných na ich schválenie.

Uznesenie č.1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č.2
Realizovať vyúčtovanie financovaných akcii do 1 mesiaca po termíne konania akcie.
Termín: trvalý                                                                Zodpovední: organizátori akcií

Uznesenie č.3
Vložiť členské príspevky za rok 2023  na účet spoločnosti.
Termín: 10.10.2023                                                         Zodpovední: prof. Gálik, Ing. Staruch

Uznesenie č.4
Opakovane rozposlať informácie o možnosti publikovania príspevkov v zborníku vedeckých a zborníku odborných prác so spresnením rozsahu na maximálne 10 strán textu a termínu dodania príspevkov do 16.10.2023
Termín: 14.9.2023.                                                                Zodpovední: predsedovia sekcií

 Najbližšie rokovanie výboru bude 27.11. 2023 o 13,00 hod.

V Nitre,  dňa  4.9.2023

                                                                                           prof. Ing. Jozef Golian, Dr.
                                                                                                predseda SSPLPV